CONSILIUL LOCAL AL MUNICIPIULUI CRAIOVA

HOTĂRÂREA NR. 112
 Consiliul Local al Municipiului Craiova, întrunit în şedinţa ordinară din data de 28.08.2008;

  Având în vedere raportul nr.115321/2008 întocmit de Direcţia Proiecte, Programe de Dezvoltare, Tehnică şi Investiţii prin care se propune aprobarea modificării obiectului componentei 5 din cadrul  măsurii ISPA „Reabilitarea reţelelor de canalizare şi apă potabilă şi furnizarea de facilităţi pentru epurarea apelor uzate în municipiul Craiova pentru protecţia fluviului Dunărea” şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008;  

În conformitate cu prevederile Ordonanţei de Urgenţă a Guvernului nr.63/1999 privind gestionarea fondurilor nerambursabile alocate României de Comunitatea Europeană, precum şi a fondurilor de cofinanţare aferente acestora, cu modificările şi completările ulterioare, aprobată prin Legea nr. 22/2000;

 
În temeiul art.36 alin 2 lit b coroborat cu alin. 4 lit. f, lit. d coroborat cu alin. 6, lit. a, pct. 9 şi art.45 alin.1, din Legea nr.215/2001, republicată, privind administraţia publică locală; 


HOTĂRĂŞTE:
Art.1. Se aprobă  modificarea obiectului componentei nr. 5 din cadrul măsurii ISPA „Reabilitarea reţelelor de canalizare şi apă potabilă şi furnizarea de facilităţi pentru epurarea apelor uzate în municipiul Craiova pentru protecţia fluviului Dunărea” , după cum urmează:

             - componenta 5 „Asistenţă tehnică pentru regionalizarea serviciilor de alimentare cu apă potabilă şi canalizare furnizate de S.C. Compania de Apă Oltenia S.A. şi întărirea capacităţii instituţionale a operatorului regional”.
Art.2. Serviciul Administraţie Publică Locală, Direcţia Proiecte, Programe de Dezvoltare, Tehnică şi Investiţii şi Direcţia Economico – Financiară vor aduce la îndeplinire prevederile prezentei hotărâri.  
	      PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	              Virgil BOBOC
	  Nicoleta MIULESCU

